Lolland-Falsters Stifts-Tidende, 1834-06-17
Jndenlandsk. Aarhuus Byes Borgere havde yttret det Ønske for Magistraten og Byens Repræsentanter, at de, som en Deputation fra Borgerskabet, vilde tolke for Hs. Majestæt Kongen den Lykke og Fryd, det følte ved atter see Allerhøistsamme iblandt sig, efter at det i forrige Aar saa smerteligen var bleven overrumplet ved Efterretningen om den Fare, hvori Hs. Majestæts dyrebar Liv havde svævet; samt at den tillige skulde frembringe deres taknemmelige Følelser for de Nationen skjænkede nye Jnstitutioner. Det behagede Hs. Majestæt allernaadigst at modtage Deputionen den 6te de, om Middagen Kl. 1, og efter at dens Ordfører havde tolket disse Følelser, samt fremsørt det ligeledes almene Ønske: "at ligesom Barnet tryggest ledes gjennem Livet til Modenhed ved den vise og kjærlige Faders Haand at saaledes ogsaa denne spæde Plante (Stænderforfatningen), der er undfangen og født i Kjærlighed, og som kun ved denne kan lykkes, trives og voxe, længe maa nyde Hs. Majestæts faderlige Pleie, o. s. v., tilkjendegav Hs. Majestæt Deputationen Sin allernaadigste og huldrigste Tilfredshed med Borgerskabets Ønsker, og tillod derhos allernaadigst, at Samme om Aftenen under et Fakkeltog maatte samlede lægge deres Hengivenhed for Dagen. Samtlige Byens Borgere, anførte af Magistraten og de Eligerede, med Borgermusiken i Spidsen og under Belysning af over 100 Fakler, indfandt sig derpaa om Aftenen Kl. 10 i en høitidelig Procession uden for Hs. Majestæt Kongens Gaard, og afsang med Accompagnement af Musiken, en vakker fædrelandsk Sang, der ledsagedes af de meest enthusiastiske, mange Gange gjentagne Fryderaab. Hs. Majestæt Kongen stod under hele Optoget i det aabne Vindue, og takkede høit, da Sangen var tilende, som atter blev besvaret med et jublende: "Længe leve Kong Frederik den Sjettel Derefter udbragde Borgerne et trefoldigt Hurraraab for Drs, kgl. Høiheder Prinds Frederik Ferdinand og Høistsammes Gemalinde, og slutteligen et for "Danmarks Vel." Samtlige Fakler bleve derpaa nedlagte midt paa Torvet, hvorfra et stærkt Flammebaal steeg op mod Himmelen, som afgav et meget behageligt Skue, medens trende Musikcorpser: Borgervæbningens, det der garnisonerende Regiments og det vagthavende borgerlige Jægercorv, musicerede. Torvet vrimlede af Mennesker, og alle Vinduer vare fyldte med Tilskuere. Samme Dag var ogsaa Borgervæbningens 1ste Afdelings Officierer blevne repræsenterede af Stiftamtmanden for Hs. Majestæt i den for bemeldte Afdeling allernaadigst approberede ny Uniform. Den 7de begyndte Special=Revuerne over de forskjellige Regimenter af de forsamlede Tropper. (Den egentlige Manoeuvre af hele Troppesamlingen skulde finde Sted den 13de og 14de; første Dag skulde ageres i to Partier, næste Dag udføres en stor Linie=Manoeuvre.) Den 10de, om Eftermiddagen, behagede Hs. Majestæt at besøge Cathedralskolen, Stiftsbibliotheket og Domsognets Borgerskole, samt Raadhuset, Arresterne &c., og næste Dag vilde Hs. Majestæt tage Byens øvrige Skoler, Fattiganstalterne a. i allernaadigst Øiesyn. – Daglig viste Landsfaderen Sine jydske Undersaatter den Naade at give Audients, og fra alle Nørrejydlands Stifter kom saavel Embedsmænd som Privatpersoner til Aarhuus, deels med Ansøgninger, deels for at bevidne den elskede Monark deres allerunderdanigste Hengivenhed.